194 I. KUKULJEVIĆ, 
kovine, podade im iz prvine imena njihovih dotičnih pukovnika. 
Tako nazva pukovinu ličku, Guiccardovom; otočku Herbersteino- 
vom; ogulinsku Dillisovom; a slunjsku Petacijevom. U ovih pu- 
kovinah proglasi za službu sposobnimi ukupno 22.398 mužkih glava, 
a od mladjeg naraštaja, koji nebijahu još dorasli za pušku, 20.193 
glava, dočim od svega mužkoga pučanstva ovih pukovina, počam 
od 16 do 60 godine, sastojećega iz 45.085 glava, bijaše samo 2995 
mužkaraca nesposobnih za. službu. 
Svaka pukovina, osim ličke, bijaše razdieljena na četiri bataljuna, 
dočim je lička brojila šest bataljuna Kod svake pukovine bješe 
osim toga ustrojena jedna granadirska satnina i četiri satnine konjika 
ili husara. Tim je jur god. 1746 stajalo za odlazak u vojsku pri- 
pravnih vojnika u gornjoj Krajini 18.181. 
Ovi vojnici moradoše odložiti svoju dosadanju narodnu odjeću, 
ter obući carsku monturu, skrojenu po kalupu ugarskih regularnih 
vojnika. 
Na mjesto bivših kotara, knežija i občina stvoriše satnine ili kum- 
panije. Glavnimi sudci imenovaše kod svake pukovine carske audi- 
tore, a dotičnimi prisjednici auditorskog suda carske častnike, pod- 
častnike i proste vojnike. Ujedno prestado*e starodavni vojvode i 
knezovi kao i njihove posebne povlastice, a višimi častnici i zapo- 
vjednici četa 1 satnina imenovaše većom stranom tudjince. 
Hrvatska krstna imena vojnika prevadjali su u službenih pismih 
na njemački Kao službeni jezik u upravi i kod sudova uveden bje 
njemački. Svaki odkup od vojničtva bijaše zabranjen. Plaća častnika 
i prostih vojnika, dok su pod oružjem, izvan zemlje opredieljena bi 
ona ista, koju dobivaše i ostali carski vojnici, ali kod kuće morao 
se svaki častnik zadovoljiti manjom plaćom, a prosti krajišnik, ne- 
dobivajući plaće, imao se ipak sim odievati i hraniti. Svaki popisani 
vojnik bješe osim toga pod glavu obvezan, otići u vojsku onamo, 
kamo ga carska rieč pozvala, te ostati kod vojske tako dugo, dok 
se poglavarstvu svidi da je od potrebe. Napokon bješe isti lov na 
zvjerad medju Koranom i Kupom zabranjen, jer ga princip Hild- 
burgshausen za svoju zabavu i na svoju korist pričuva. 
Varaždinska i slavonska Krajina bijaše jur prije, po prilici na isti 
način ustrojena, i prva razdieljena na dvie, a druga na tri pukovine. 
Ovo novo preustrojenje gornje Krajine, s kojim bijahu skopčane 
velike nepravde i povrede zemljišta civilne Hrvatske, uništi u Kra- 

! Vaniček. Geseh. d. Milit. Grenze, B. I. 494. 
